Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 45/13/8806	Košice, 7.3.2013
EEČ : 2-65-83-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
V okrese Košice - okolie,   v Moldave nad Bodvou dňa 4. 12. 2012 o 18,15 hod. počas cúvania s osobným motorovým vozidlom zn. Fiat Brava, EČ: KS 438 BP na ulici Rožňavskej č. 26 , ktoré vykonával aj napriek nedostatočného výhľadu do priestoru a bez zabezpečenia  pomoci  inej osoby k tomuto úkonu narazil zadnou časťou vozidla do chodkyne XXXXX, ktorá následkom pádu na vozovku utrpela zlomeninu vretennej kosti oboch rúk, pomliaždenie kostrče, ktoré zranenie je charakterizované ako ľahké zranenie vyžadujúce si liečbu do 42 dní..

Podľa §216 odsek 2 Trestného poriadku je určená obvinenému skúšobná doba v trvaní 18 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného príslušníka PZ, OR PZ, Košice-okolie, ODI,oddelenia výkonu služby  , sp. zn. ČVS: ORP-10/DI-KS– 2013 d¨ľa 7 . 1. 2013. bolo začaté trestné stíhanie a súčasne vznesené obvinenie XXXXX za prečin ublíženia na zdraví podľa § 158 /Tr.zák. na tom skutkovom základe ako je to uvedené vo výrokovej časti tohto uznesenia.
	
	Podľa § 216 Trestného poriadku v konaní o prečine, na ktorý zákon ustanovuje trest od¨ľatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu na podmienečne zastaviť trestné stíhanie, ak
	a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne
	b/ nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné opatrenie na jej náhradu
	c/ vzhľadom na osobu obvineného s prihliadnutím na jeho doterajší život a na okolnosti prípadu možno dôvodne takéto rozhodnutie považovať za dostačujúce.

	Po preskúmaní spisového materiálu som zistil, že u obvineného sú splnené zákonné podmienky pre podmienečné zastavenie trestného stíhania.

 	V danom prípade obvinený   svojím konaním spôsobil škodu pre XXXXX, ktorá bola vypočutá v priebehu skráteného vyšetrovania ako poškodená a po zákonnom poučení žiadnu škodu v súvislosti so zranením, ktoré utrpela pri dopravnej nehode si nebude proti obvinenému XXXXX uplat¨ľovať.
	Trestný zákon  za prečin  ublíženia na zdraví podľa § 158 / Tr. zák.. zák. dovoľuje uložiť trest od¨ľatia slobody až na 1 rok..

	Obvinený  XXXXX sa k spáchaniu prečinu priznal  v celom rozsahu a dal súhlas pre prípadné rozhodnutie prokurátora o podmienečnom zastavení trestného stíhania.

	Vzhľadom na doterajší život a okolnosti prípadu možno  takéto rozhodnutie považovať za dostačujúce.
	Preto bolo rozhodnuté tak, ako je to uvedené vo výrokovej časti tohto uznesenia

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomíra Kováčová
prokurátorka